izzako/sundanese-pixelgpt huggingface dataset:
PT AKR ogé disebut pausahaan logistik jeung pasokan anu kasohor, bergerak dina widang dagang jeung distribusi minyak bumi, bahan kimia dasar dina jaringan, tempat nyimpen curah, pasilitas transportasi jeung oprasi palabuan
Omsét grup dina taun 2011 nyaéta leuwih ti USD 2.000.000.000
"Museum of Modern and Contemporary Art in Nusantara" atawa leuwih dipikawanoh salaku musium MACAN nyaéta Museum Seni Modérn dan Kontémporér di Nusantara
Musieum MACAN mangrupa musium seni di Jakarta anu eusina nyaéta koléksi seni modern jeung kontémporér sarta terus mekar nepi ka manca nagara
koléksi di musium ieu dikumpulkeun kurnag leuwih 25 taun, lobana 40 persén di antarana ti Indonésia, 35 persén ti Amerika jeung Eropa Barat, sarta 25 persenna ti wewengkon Asia
Musium MACAN legana kurang leuwih 7.100 meter pasagi anu ngawengku ruang atikan jeung konsérvasi
Kiwari, Musium MACAN dikokolakeun ku Fenessa salaku anak ti Haryanto Koesoemoe sarta nyekel jabatan salaku ketua Yayasan Musium MACAN, hiji organisasi "non-profit" anu fokus kana widang atikan jeung snei
Fanessa saméméhna ngabogaan pangalaman di "Hirshhorn Museum" di Washington DC, Amerika, sarta boga kasempetan gawé di sababaraha departemén salaku bagian tina risétna dina manajemén jeung stratégi musium
Sajaba ti éta, Fanessa ogé meunang pangalaman langsung ti institusi kasohor, "The Guggenheim", New York, sarta meunang jabatan salaku anggota Déwan Koléksi.Sajaba dina widang musium jeung kasenian, Fanessa ogé jadi staff di AKR "Land Development" ti taun 2014 sarta boga gelar "Bachelor of Commerce dari University of Melbourne"
Unsur golongan 1
Unsur golongan 2
Fuganto Widjaja (gumelar di Makassar, 29 Oktober 1981, yuswa 38 taun) nyaéta hiji pangusaha asal Indonésia
Manéhna nyaéta incu ti anu ngadegkeun Sinarmas Group, Éka Tjipta Widjaja
Fuganto Widjaja mangrupa anak ti Indra Widjaja, diréktur PT Sinarmas Multiartha
Fuganto jeung kulawargana mangrupa konglomrat anu ngadegkeun sarta ngokolakeun Sinarmas Group, anu dimimitian ku akina, Éka Tjipta Widjaja
Manéhna ngahontal gelar Ilmu Komputer jeung Ékonomi ti Cornell University New York di taun 2003 sarta lulus ti Cambridge Univesity London di taun 2004
Fuganto Widjaja ngawariskeun sipat bisnis ti aki jeung bapana
Akina, Éka Tjipta Widjaja, nyaéta imigran asal Tiongkok anu datang ka Makassar nalika jaman Hindia Walanda ti keur leutik
Manéhna mimitina dagang kuéh ti warung ka warung, tuluy nyobaan babaraha usaha, nepi ka ngadegkeun pausahaan anu kiwari dipikawanoh minangka Sinar Mas
Manéhna ngamimitian karirna jadi analis risét di bank invéstasi UBS di Singapura
Di taun 2006, nalika manéhna mimiti gabung jeung Sinar Mas Group, manéhna dipercaya pikeun ngawangun pabrik cai mineral
Tuluy manéhna meunang tanggungjawab anu leuwih gedé di Sinarmas Group, nyaéta dipercaya pikeun mingpin PT Golden Energy Mines Tbk (baheula ngaranna PT Bumi Kencana Eka Sakti) minangka komisaris ti taun 2016 nepi ka kiwari
PT Golden Energy Mines Tbk beroperasi di widang pertambangan jeung padagangan
Pausahaan ieu miboga 12 anak pausahaan, 10 di antarana mangrupa pausahaan anu beroperasi di panambangan batu bara termal
Tambang éta lokasina aya di Sumatra Kidul, Jambi, Kalimantan Kidul, sarta Kalimantan Tengah
Ieu pausahaan téh fokus utamana nyaéta pertambangan batubara
Ieu saham pausahaan téh 94,2 persén dicepeng ku Sinarmas Group
Di taun 2015, nalika Sinar Mas Group nyokot alih PT Berau Coal Energy Tbk, Fuganto ditunjuk jadi présidén diréktur sarta Gandi Sulistiyanto Soeherman jadi komisaris présidén anu anyar
Fuganto Widjaja nyieun cakupan Sinarmas Group ngalegaan
Sinarmas jaman baheula idéntik ku agribisnis, kai, keretas, jeung bubuk kertas
Sedengkeun, Sinarmas Group kiwari ngarambah ka séktor énergi, infrastruktur, télékomunikasi, kaséhatan, jeung atikan
Manéhna mikahayang yén Sinarmas ulah ngan ngandelkeun agribisnis wungkul, tapi kudu bisa ogé kana infrastruktur, téhnologi, jeung nu séjénna, saperti pausahaan-pausahaan maju di Tiongkok, Jepang, jeung Koréa
Manéhna yakin yén Sinarmas bisa ngarojong targét pamaréntah pikeun ningkatkeun pasokan listrik jadi 35.000 mégawatt dina waktu 5 taun, ku cara mastikeun pasokan batu bara angger stabil sarta ngakuisisi réa asét pertambangan
Ieu di handap mangrupa kalungguhan anu ayeuna dicepeng ku Fuganto Widjaja
Kabupatén Galuh nyaéta kabupatén anu diadegkeun taun 1815 ku Wiradikusumah minangka gabungan Kabupatén Kertabumi (Bojonglopang), Utama, Imbanagara, Cibatu, jeung Kawasén
Wilayahna harita méh sarua jeung Kabupatén Ciamis kiwari ditambah Pangandaran
Taun 1915, ieu kabupatén diasupkeun Karésidénan Priangan sarta diganti ngaran jadi Ciamis
Aligator Amérika ("Alligator mississippiensis") mangrupa réptil buhaya badag pituin Tenggara Amérika Sarikat
Éta mangrupikeun salah sahiji tina dua spésiés anu masih aya dina genus "Alligator", sareng langkung ageung tibatan hiji-hijina spésiés buhaya anu sanés, buhaya Cina
Zelda Fitzgerald nyaéta saurang Novélis Amérika, anu lahir di Montgomry, Alabama, Amérika Serikat 24 Juli 1990
Zelda tilar dunya dina tanggal 10 Maret 1948 di North Carolina, Amérika Serikat
Sajaba ti saurang Novélis, Zelda ogé mangrupa saurang pelukis sarta wnoja sosialita dina jamanna
Zelda mangrupa pamajikan F. Scott Fitzgerald, salah saurang penulis anu kasohor
Zelda jadi icon Roaring Twenties anu ngagambarkeun wanja anu ngabogaan kabébasan sarta sering disebut flapper
Dina mangsa rumajana, Zelda geus sering muncul di golongan Montmery, jadi béntang résital balét sarta nari di country club anu kaitung élit
Zelda mangrupa salah saurang wanoja anu lahr ti Mahkamah Agung Alabama Anthony Dickson jeung Minnie Machen Sayre
Zelda mangrupa anak bungsu anu dingaranan sabada pahlawan gipsi tina novél 1874
Dina taun 1918, Zelda kungsi dilélér hadiah "The Iceberg" anu eusina ngeunaan jurnal Sastra Sakola Menengah Sidney Lanier
Tulisan ieu ditulis nalika Zelda acan papanggih jeung Scott Fitzgerald
Kahirupan Rumah Tanggana
Sabada sabulan sanggeus lulus ti "Sidney Lanier High School ," dina taun 1918, Zelda papanggih jeung F. Scott Fitzgerald anu umurna 21 taun
Scott mangrupa salah saurang anggota tangtara letnan kadua, anu ditempatkeun di deukeut Kamp Sheridan
Mangsa harita, Scot kagolong kana jalma anu tacan mapan sacara ékonomi, balukarna ngarasa asa-asa jeung teu percaya diri, nalika manéhna mimiti ngadeukeutan Zelda
Zelda ahirna narima lamaran Scott, sabada buku munggaran Scott diterbitkeun
Buku Scott terbit dina taun 1920, salah sahiji majalah kasohor "New York Chales Scribner's Sons" narima novél munggaran Scott anu judulna "This Side of Paradise"
Tina buku ieu pisan, Scott meunang kasuksésan anu dadak sakala duanana (Scott jeung Zelda) jadi sélébritas dina waktu sapeting
Maranéhna aya dina kaayaan gaya hirup anu méwah sarta waktuna dibéakeun pikeun poya-poya, ulin lalampahan ka ditu ka dieu sarta nginum inuman keras
Zelda jeung Scott kawin di New York tanggal 3 April 1920, teu lila, dina taun 1921, maranéhna ngabogaan saurang anak, sarta jadi anak nunggul pinang
Budakna, dingaranan Frances Scottie Fitzgerald
Satuluyna, Frances cekel gawé salalu pangarang sarta manéhna aktip dina kagiatan Partai Demokrat
Zelda kaasup kana salah sahiji jalma anu ngawangun masarakat Amérika
Kitu ogé kahirupan jeung novél Fitgerald anu terus-terusan ngalambangkeun kontradiksi anu kaitung gedé dina budaya Amérika sarta kapitalisme Amérika
DIna ahir tau 1920-an, hubungan Zelda mimiti kaancam alatan Scott ngalaman masalah dina nulis novél anu ka opatna
Dina waktu anu sarua ogé Zelda mimiti néangan tempat pikeun ngawadahan kréatipitasna sorangan
Sajaba ti nulis, manéhna ogé neuleuman deui dua hal anu jadi pangaresepna nalika keur budak, nyaéta kana widang seni jeung tari-tarian
Zelda jeung Scott téh kawentar pisan hiji pasangan anu pinuh ku kekerasan, alkoholisme sarta leuwih parahna deui, dibungbuan ku naék turunna ékonomi dina kahirupan rumah tanggana
Katambah deui, ku kasusah Zelda alatan panyakit psikologis jeung méntalna
Taun 1924 Zelda pindah ka Prancis, sarta maranéhna aub kana salah sahiji kelompok, ekspratriat Amérika anu dipingpin ku Scott jeung Muurphy di Riviera
DIna mangsa ieu Scott ngaréngsékeun novél ka tiluna, nyaéta "The Great Gatsby," anu réngsé taun 1925
Satuluyna dina taun 1934 Scot nerbitkeun "Tender Is the Night," tapi sapuluh taun sabadana, kulawarga Scott digulung hutang sarta masih berjuang pikeun alkoholismena katmbah deui ku Zelda asup klinik alatan kaserang kasakit
Ahirna dina taun 1934, Zelda jeung Scott papisah, sok sanajan teu pernah pepegatan sacara resmi
Mangsa Sulit Zelda
Dina taun 1930, Zelda kakeunaan gangguan psikologis, sarta stres anu dibakukarkeun tina rasa putus asa pikeun jadi balérina anu propésional
Antukna ti taun 1930 nepi ka taun 1931, Zelda cicing di salah sahiji klinik anu katelah Les Rives de Prangins anu aya di Nyon, Swiss
Satuluyna, dina bulan Pébwari 1932 Zelda pindah ka klinik Phipps di Universitas Johns Hopkins
Satuluyna ti taun 1936 nepi ka taun 1940, Zelda cicing di "Rumah Sakit Highland di Ashevikke", North Carolina
Sedengkeun Scott salakina, ngabogaan masalah alkoholisme, antukna pindah ka Hollywood kalayan angkeuhan hayang ngawangun dirina jadi penulis sekenario
Tapi, ahirna mah dina tanggal 21 Désémber taun 1940 Scott tilar dunya alatan serangan jantung
Sedengkeun dina taun anu sarua, Zelda balik ka Montgomery sarta cicing di imah indungna
Akibat kondisi kaséhatanna anu teu bener, Zelda antukna teu bisa ngaluuhan acara kawinan anak awéwéna dina taun 1943
Dina mangsa ieu, Zelda ngan ngaréngsékeun hiji-hijina novél anu judulna, "Save Me The Waltz"
Dina manga ieu, sakali-kali Zelda bulak-balik ka rumah sakit Highland, hal éta téh dilakukeun nalika déprésina kanceuh
Ari kagiatan Zelda mangsa harita, sajaba ti ngalukis, Zelda ogé ngamimitian diajar nari sarta ngamimitian ngagarap novél anu ka-dua anu judulna "Caesar's Thing's" anu mana, novél ieu téh teu pernah diterbitkeun
Zelda mangrupa hiji tina salapan wanoja anu kabunuh dina peuting 10-11 Maret 1948, nalika seuneu nyapukeun wangunan utama rumah sakit
Zelda ahirna tilar dunya, sarta dimakamkeun bareng jeung salakina, nyaéta di pamakaman Gereja Katolik Saint Mary Lama di Rockville, Maryland
Billy Sunday nyaéta nénéh tina ngaran William Ashley Sunday
Lahir di Ames, Lowa Amérika Serikat, 19 Novémber 1862
Bapana saurang prajurit Perang Sipil, tilar dunya sabulan saenggeusna
Kamiskinan, hirup nyorangan, kahirupan Billy mangsa harita
DIna umur 14 taun Billy hirup sorangan, sarta pindah-pindah ti pagaén hiji ka pagawén séjénna
Malah kungsi jadi petugas kabersihan di sakola menengah
Saméméh jadi pamaén bésbol propésional, Billy tumuwuh salaku budak yatim piatu sarta cekel gawé salaku pangurus tanah dina taun 1883
Dina taun 1891 Billy eureun jadi pamaén bésbol sarta jadi pagawé "Young Men's Christian Association" (YMCA) sarta dina taun 1996 Billy ngalakukeun hotbah rohani di kota-kota gedé di Amerika
Hutbahna-hutbahna ngagambarkeun panasna émosi anu dibalukarkeun ku ayana transisi di Amérika anu tadina msarakat padésaan jadi masarakat industri
Billy dinobatkeun jadi pendéta "Presbyterian" dina taun 1903, sacara téologis jeung fundaméntalis
Billy nuturkeun pingpinan penginjil Amérika, katelah Dwight L. Moody, kalayan bantuan saurang diréktur layeutan sora nu katelah Homer A. Rodeheaver jeung sajumlah spésialis kebangunan rohani, Billy ahirna mampuh ngalakukeun leuwih ti 300 kali hotbah rohani kalayaan dihadiran kira-kira 100.000.000 urang
Billy ogé punjul dina gerakan larangan ngajual inuman keras di Amerika Serikat
Bapana Billy tilar dunya alatan pneumonia di kamp perang téh sabada Billy lahir dina umur opat bulan
Indungna, Mary ahirna kawin deui, hanjakal salakina anu ka dua ninggalkeun maranéhna
Ku sabab Mary teu mampuh nyukupan kabutuhan sakabéh anak-anakna, Mary ngirim BIlly jeung lanceuk-lanceukna ka panti asuhan
Salila aya di panti asuhan jeung sabudeureun temat manéhna cicing, Billy ngabuktikeun yén manéhna saurang atlit bésbol anu boga bakat
Pamaén Bésbol Propésional &amp; Tukang Hotbah
Billy Sunday kawentar jadi pamaén bésbol propésional ti taun 1883 nepi ka taun 1891 pikeun tim Chicago, Pittsburg jeung Philadelphia
Dina umur 21 taun, Billy ditéken pikeun maé di "Chicago White Stockings"
Billy jadi atlit paporit, loba nu mikaresepna
Satuluyna, pindah ka Pittsburg Pirates dina taun 1890
Billy lain pamaén bésbol anu paling konsistén, rata-rata teunggeulenna kira-kira 248 kali
Tapi Billy boga kaonjoyan nyaéta tukang lumpat anu pikatajieun manéhna pamaén munggaran anu manpuh ngurilingan pangkalan ngan ukur dina waktu 14 detik
Sapanjang karirna dina dunya bésbol, Billy naukkeun total 246 pangkalan
Satuluyna, Billy tobat, ngaliwatan hotbah Harry Monro ti Fasific Garden Mission di Chicago
Billy ninggalkeun gajih bulanan anu gedéna $ 5.000 sataun tina hasil jadi pamaén bésbolna, pikeun meunangkeun $ 84 dina posisi pelayanan di YMCA
ti taun 1893 nepi ka taun 1895 dipatalikeun jeung J. Wilbur Chapman, salah sahiji penginjil ti taun 1893 nepi ka 1935
Dina taun 1896 Billy ngamimitian karirna sorangan
Sarta dina taun 1898 dilisésikeun pikeun hotbah dina taun 1898 sarta dibéakeun ku ku Chicago Presbytery dina taun 1903
Helen Amelia Thompson nyaéta pamajikan Billy Sunday
Maranéhna panggih di Chicago nalika umur dalapan taun
Teu lila sabada panobatanna ka Kristus, duanana kawin dina taun 1888
Kira-kira sataun sanggeus penobatan saacan ngamimitian pagawéan "evangelikal" anu sabenerna
Dina taun-taun mimitina pelayanana salaku tukang hotbah, maranéhna papisah jeung anak-anakna amu katelah Helen, George, jeung William, Jr. Helen ngajalankeun kahirupan perkawinana salaku pamajikan atlit bésbol sarta sajumlah lalampahan salaku asosiasi anu jadi pangalaman sapopoéna
Sunday, jeung pamajikanana (Helen Amelis) ngalola hiji organisasi kampanye, sarta inyana bébas ngalakukeun naon waé anu dianggap hadé
Diantarana nyusun jeung nepikeun khotbah sapopoé
Biasana dibantian ku Homer Rodeheaver anu dimimitian ku cara ngalakukeun ngahaneutkeun heula kaayaan dinu loba jalma ku cara lalagua jamaah anu diselang-selang ku angka-angka tina lateutan sora nu gedé sarta musikna dilakukeun ku stafna
Sabada situasi geus dirasa tepat, kakara Sunday ngamimitian nepikeun pamaksudanana
Sunday nagtung dina mimbar, lumpat muter ti tungtung péron ka tungtung nu séjénna sarta terjun ngaliwatan panggung
Sakapeung manéhna nepi ka ngancurkeun korsi pikeun nekenkeun nu hyanag ditepikeunana
Catetan khotbahna kudu dicitak dina Kasara-aksara gedé nepi ka bis akatempo najan ukur saliwatan nalika lumpat dina mimbar
Dina amanat-amanat anu nyerang kana dosa séksual ukur golongan lalaki Sunday bisa jadi grapik dina jaman éta
lawan téologis menteri Universitas Frederick William Betts, nuliskeun: Loba hal anu diucapkeun jeung dilakukeun jeung hal-hal anu teu dimeunankeun di masarakat anu layak
Khotbah ngeunaan hiburan dikhotbahkeun tilu kali pikeun balaréa boh awéwéboh lalaki, budak atawa kolot
Upama khotbah pikeun awéwé ditepikeun kanu geus rumahtangga, upama khotbah pikeun lalaki nyaéta khotbah ka lalaki déwasa, saupama khotbah ngeunaan hiburan dikhotbahkeun ka sakabéh jalma déeasa
Tapi, saurang reporter surta kabar anu boga pangalaman méré nyaho yén Sunday khotbah ngeunaan hiburan nyaéta hal anu pangatahna anu aya di Syracuse
Babaturanna nyebutkeun yén khotbah Sunday ngeunaan pertanyaan seks dianggap ngageuleuhkeun
Manéhna ogé ngadéngé khotbah ngeunaan hiburan jeung nginum inuman keras
Manéna nyebutkeun yén dianggap khotbah anu pangbututna nu pernah didéngé ku manéna dina program kaagaman atawa tukang khotbah
Homer Rodheper nyebutkeun yén manéhna nepikeun ka ngaredam salah sahiji tina khotbah-khotbahna, anu ngabogaan periode sapuluh menit di mana dua minggu dua belas urang kapiuhan sarta kudu dilaksanakeun ungal Sunday keur khotbah
Dina taun 1907, Lindsay Denison anu mangrupa salah saurang jurnalis ngangluh alatan Sunday ngakhotbahkeun "doktrin heubeul, supata heubeul" Dénison nulis "Leupas tina kayakinan yén jalma anu bener-bener religius kudu narima agamana kalayan kabungahan, inyana meunang hasilna ku cara méré inspirasi kasieunan jeung kasuraman dina haté nu nyieun dosa
Kasieunan kana maot, jeung siksaan di jerona dikuatkeun ku conto-conto tina tempat ngagolérna nalika maot anu pikasieuneun anu ahirna henteu sabar nunda kasalametan tapi, sakabéhna geus elat.Ku ancaman gedéieu pisan inyana ngadorong jalma-jalma anu boga dosa asup kana bubu
Josephine Butler nyaéta feminis Inggris, lahir dina tanggal 13 April 1828 di Northumberland
Bapana katelah John Gray mangrupa salah saurang pendukung kuat répormasi sosial jeung juru kampanye nolak ayana perdagangan budak
Sedengkeun Josephine nyaéta nu mawa parobahan sosial di Inggris dina abad ka-19, sarta boga peran salaku jalma anu ngaronjatkeun kondisi nu leuwih hadé pikeun para wanoja dina widang atikan jeung kaséhatan
Josephine kawin ka Goerge Butler dina taun 1852, Butler mangrupa saurang akademisi kalayan boga pandangan politik anu sarupa jeung Josephine
Josephine jeung Butler boga opat anak, hanjakal dina taun 1863, salah sahiji budak awéwéna tilar dunya dina umur genep taun
Kajadian ieu jadi cikal bakal pikeun Josephine pikeun terjun kana kagiatan aman anu patali jeung hak-hak wanoja
Ieu kagiatan téh salah sahiji cara pikeun mopohokeun kajadian sarta pikeun ngungkulan kanalangsana ditinggalkeun ku anakna
Josepine jadi bagian tina kelompok anu maksa parlemén pikeun naékeun umur anu disatujuan tina 13 taun jadi 16 taun
Ngabogaan ngaran lengkep Josephine Elizabeth Butler, anu mangrupa saurang féminis Victoria jeung mangrupa nu mawa parobahan sosial anu terus-terusan ngawanohkeun ngeunaan hak pilih wanoja pikeun dunya atikan anu leuwih hadé batan saméméhna, dihapuskeunna prostitusi anak sarta dipungkasna prakték perdangan manusa pikeun waoja nu masih ngora sarta barudak pikeun dijadikeun pelacur
Josephine dilahirkeun di Mifield dina bulan April 1828, kalayan dina kulawarga anu beunghar
Josephine mangrupa anak awéwé anu ka opat sarta anak ka tujuh ti pasangan Hannah jeung John Gray anu mangrupa salah saurang agén pertanahan jeung ahli pertanian
Josephine disakolakeun di imah, sarta maca rupa-rupa literasi dina basa Inggris jeung basa Italia sarta tarjamahan para Bapa Geréa
Josephine mangrupa wanoja anu tumuwuh pikeun babagi prinsip agama jeung moral bapana sarta kateuresepanna kana kateuadilan
Dina taun 1833 kulawarga Josephine pindah imah, lantaran Josephine, Jhon Gray dipercaya salaku ménéjer Rumah Sakit Greenwich di Dilston deukeut ka Corbridge, Nothreland
John Gray ngadidik anak-anakna kana isu-isu politik, sarta anak-anakna didik dina perlakuan anu satata, ku kituna didikanna gedépisan pangaruhna ka Josephin
Kitu ogé ajaran agama anu diajarkeun ku indungna.Pangéran Leopold kungsi katarik ati, malah nganggap Josephine salaku wanoja panggeulisna saalam dunya
Dina bulan Oktober 1852, Josephine dina umur 24 taun kawin jeung Goerge Butler anu mangrupa saurang sarjana jeung saurang ulama, asalna ti Exetra Collage, Oxford
George mupakat jeung Josephine pikeun komitmen dina répormasi ribelaral jeung micinta kana budaya Italia
Butler jeung Josephin boga budak nu mungaran dina taun 1852 ngaranna George Gray Butler, anak ka dua lahir dina taun 1854 dingaranan Arthur Stanley, anak ka tilu, anu lahir dina taun 1857 dingaranan Charles sarta anak bungsuna awéwé lahir taun 1859 dingaranan Evangeline Mary
Hanjakal, Arthur jeung Evangeline tilar dunya alatan nandangan panyakit.Satuluyna Josephine pindah ti Oxford ka Clifton dina taun 1856, sarta George diangkat jadi kapala sakola Liverpool Colage
Di dieu pisan, Josephine neruskeun kagiatan sosialna pikeun mérépanangtayungan ka sababaraha wanoja tunawisma anu sering jadi pelacur, anu akibatna ngabogaan panyakit kelamin
Di Liverpool, Josephine nyieun asrama sarta loba dituturkeun di kota-kota séjénna
Josephin mimiti kampanye dina taun 1869 pikeun ngalawan Undang-undang Penyakit Menular taun 1866 jeung taun 1869, ngeunaan upaya ngurangan panyakit kelamin di angkatan bersenjata
Mangsa harita, pulisi diidinan pikeun nangkep wanoja-wanoja anu caricing di palabuan jeung kota-kota militér anu dianggap pelacur jeung maksa maranéhna pikeun dipariksa
Ku ayana éta kajadian, Josephine sering mapay-mapay saban kota pikeun nepikeun pamadeganna ngaliwatan biantara-biantarana anu ngutuk éta tindakan
Ku kawanina, loba masarakat anu ngarasa héran, geuning aya wanoja anu wanian cumarita di hareupeun jalma loba ngeunaan éta tindakan, malah teu saeutik anu nganggap yén Josephin mangrupa sakutu ti para pelacur
Taun 1881 Josephin kungsi ngolo parlemén sangkan naékkeun standar umur kawain para wanoja
Dina taun 1883, perjuangan Josephin kakara katingali hasilna, kahayang Josephine anu naékkeun umur cukup pikeun kawin tina 13 taun disatujuan jadi 16 taun, sarta carita panyakit nu népa ditangguhkeun
Hanjakal, tilu taun satuluyna dicabut deui
Dina taun 1867 Josepine kungsi ngagabung jeung Anne Jemima Clough pikeun ngadegkeun kursus lanjutan para wanoja
Satuluyna Josephine diangkat jadi présidén Déwan Inggris Utara dina widang atikan wanoja
Taun satuluyna, Josephin kalibet dina kampanyeu pikeun ngolo Universitas Cambridge pikeun méré luang anu leuwih loba ka para siswa wanoja
Kampanyeu ieu ngabuahkeun hasil, satuluyna ngadegkeun Newham Collage sakola pikeun para wanoja
Dina tanggal 30 Désémber 1906 Josephine tilar dunya
Sedengkeun salakina alatan gering parna, anu geus ngadukung sapinuhna tilar dunya dina taun 1886
Dina taun 1868 Josephine medalkeun bukuna, anu judulna nyaéta "The Education and Employment"
Dina taun satuluyna, nerbitkeun deui buku, anu jdulna "Women's Work and Women's Culture."
DIna buku ieu Josephine nepikeun pamadeganna yén awéwé teu meunang nyoba-nyoba nyaingan lalaki, sabab antara awéwé jeung lalaki ngabogaan peran anu béda di masarakat
Ieu pamadegan téh nguciwakeun sababaraha tokoh féminis upamana Emily Davies anu mikahayang para wanoja bisa bersaing kalayan sarat bisa sajajar jeung kaum lalaki
Sedengkeun Josephine percaya yén awéwékudu milih, sabab maranéhna béda jeung kaum lalaki
Josephine boga pamadegan yén wanoja nyaéta pikeun nangtayungan jeung ngurus nu kemah sarta hak pilih wanoja kacida pentingna pikeun moralitas jeung karaharjaan bangsa
Koléksi Ngeunaan Josephine di Pabukon Liverpool
Salah sahiji tempat anu masih kénéh nyimpen barang-barang anu patali jeung Josephine nyaéta Pabukon Liverpool
Salah sahiji kolési nasional, utamana patali jeung Josephine nyaéta berkas korépondénsi, surat-surat pribadi, lukisan, potrét, potongan-potongan pérs sarta memorabilia, asrsip imah memorial jeung sajabana
Koléksi anu aya eusina leuwih ti 35o volume buku jeung pamplét kaasup majalah kontémporér upamana The Shield jeung Laporan Karajaan taun 1871 anu asli ngeunaan lumangsungna panyakit nu népa.. Sarta, loba di antarana anu dipimilik ku Josephine jeung anak cikalna
Kolési koréspondénsi Jusephine nyaéta koléksi panggedéna di luar pabukon wanoja, nyéa 155 surat
Attaléa "(Attalea)" nyaéta hiji génus palem-paleman pituin wewengkon tropis buana Amérika, saperti Méksiko, Karibia, Amérika Tengah, sarta Amérika Kidul
Tutuwuhan anu asup kana génus ieu boga cicirén mirip jeung kalapa
Génus "Attaléa" mimiti diungkabkeun ku Carl Sigismund Kunth di taun 1816 dumasar spésimén anu dikumpulkeun ku Alexander von Humboldt jeung Aimé Bonpland, Asal ngaran ieu génus nyaéta ti Attalus III Philometor, raja Pergamon (hiji kota di Yunani Kuna, kiwari aya di Turki), anu dipikawanoh ku minatna kana tutuwuhan ubar
Jumlah daun dina tutuwuhan rupa-rupa, ti mimiti 3 nepi ka 35, beuki gedé tutuwuhanna, mangka beuki loba jumlah daunna
Salah sahiji spésiésna nyaéta "amygdalina", mangrupa tutuwuhan éndemik Kolombia
Sedengkeun genera "Maximiliana" jeung "Orbignya" dijéntrékeun ku Carl Friedrich Philipp von Martius di taun 1826 jeung 1837
Genera "Scheelea" kapanggih sarta dijelaskeun ku Hermann Karsten di taun 1857, sedengkeun Genera "Ynesa" kapaggih sarta dijelaskeun ku Orator F. Cook di taun 1942
"Attaléa" ditempatkeun dina subfamili Arecoideae, suku Cocoseae sarta sub tribus Attaleinae, jeung genera "Allagoptera", "Beccariophoenix", "Butia", "Cocos", "Jubaea", "Jubaeopsis", "Parajubaea", "Syagrus", sarta "Voanioala"
Dina subtribe ieu, "Attalea" asup kulawarga monofiletik, sarta duduluran jeung "Allagoptera", "Polyandrococos", "Parajubaea", "Butia", sarta "Jubaea."
Aya perkara anu teu sapuk ngeunaan "Attaléa", antara dianggap jadi hiji génus tunggal, atawa sakelompok génus anu patali
Dina buku "Pituduh Lapangan Pikeun ka Talapak Amérika" taun 1996, Andrew Henderson, Gloria Galeano, jeung Rodrigo Bernal ngagabungkeun sakabéh spésiés kana subtribe Attaleinae jadi hiji génus, "Attaléa"
Dina bukuna "Perlakuan Taksonomi Palm Subtribe Attaleinae", ahli botani Amérika Sidney F. Glassman ngabagi kelompok menjadi lima genera, nyaéta "Attalea", "Orbignya", "Maximiliana", "Scheelea" sarta "Ynesa", sanajan manéhna mikir kamungkinan yén "Ynesa colenda", hiji-hijina anggota éta génus, sabenerna mangrupa hibrida
Rafael Govaerts jeung John Dransfield ngajéntrékeun yén "Attaléa" mangrupa hiji génus, dina buku maranéhna anu judulna "World Checklist of Palms", sarta Jean-Christophe Pintaud nuluykeun pamakéan ieu dina pembahasanana di génus 2008
Spésiés-spésiés Attaléa miboga sajarah panjang jeung jelema
"Carbonised Attalea maripa" kungsi kapanggih di situs arkéologi di Kolombia anu asalna ti taun 9000 Saacan maséhi
Babaraha spésiés jadi sumber penting minyak nabati, jarami, siki anu bisa didahar, jeung serat
Daun "Attalea butyracea" jeung "maripa" dipaké pikeun jarami
Babaraha spésiés nyaéta kalapa sawit, jeung "speciosa" di antara anu pangpentingna sacara ékonomi
Produk anu diékstraksi ti "speciosa" ngarojong leuwih ti 300.000 rumah tangga di Maranhão, nagara bagian Brasil di taun 2005, sarta di taun 1985 ngarojong leuwih ti 450.000 rumah tangga di sakabéh wewengkon di Brasil
Serat piassava, anu diékstrak tina daun "funifera", sacara komérsial penting, sarta ngahasilkeun kira-kira US $ 20 juta pendapatan taunan pikeun patani Brasil di taun 1996
Liberty Bell nyaéta hiji loncéng anu ngalambangkeun simbol kabébasan jeung kamerdikaan Amérika Sarikat
Loncéng ieu aya di Philadelphia, Pennsylvania
Mimitina, Majelis Pennsylvania maréntahkeun nyieun ieu bél pikeun miéling 50 taun "Charter of Privileges" anu dijieun ku William Penn di taun 1701
"Charter of Privileges" ngabahas ngeunaan hak jeung kabébasan anu ngahargaan batur di sakuliah dunya
Utamana pamikiran William Penn ngeunaan kabébasan beragama, sikep liberal ngeunaan hak-hak pangeusi asli Amérika, sarta partisipasi warga nagara dina nyieun undang-undang
Di tanggal 1 Nopémber 1751, hiji surat dikirimkeun ka Robert Charles, Ag'én Kolonial ti Propinsi Pennsylvania anu digawé di London
Surat éta ditandatanganan ku Isaac Norris, Thomas Leech, jeung Edward Warner, pikeun nepikeun kahayang Majelis pikeun meuli bél pikeun munara State House (kiwari Independence Hall)
Tuluy, loncéng nepi di Philadelphia di tanggal 1 Séptémber 1752, tapi teu digantung nepi ka tanggal 10 Maret 1753, ku sabab sorana anu kurang ngeunaheun sarta retak
Tuluy di tanggal 8 Juli 1776, loncéng ieu disada pikeun ngageroan warga Philadelphia sangkan ngadéngé biantara munggaran ngeunaan Déklarasi Kamerdékaan anu dibacakeun ku John Nixon
Nalika Britania Raya ngaeréh Philadelphia di taun 1777, ieu loncéng kungsi dipindahkeun sarta disumputkeun di Geréja Réformasi Sion salila ampir sataun sarta dipulangkeun deui ka Philadelphia nalika usum panas taun 1778 saenggeus Britania Raya mangkat ti kota éta
Retakan dina loncéng
Liberty Bell miboga retakan anu bisa ditempo kiwari
Kumaha mimitina éta loncéng bisa retak, teu dipikanyaho sacara pasti
Di taun 1751, nalika Majelis Propinsi Pennsylvania meuli éta loncéng, loncéngna kalahkah retak nalika ujicoba sarta kudu disusun ulang dua kali nepi ka weuteuh deui
Iraha waktu anu pasti Liberty Bell bisa retak deui sabenerna taya anu apal
Tuluy aya babaraha carita, salah sahijina, nyaéta di taun 1824, salila pahlawan perang Révolusi Marquis de Lafayette datang
Carita anu lian nyebutkeun yén loncéng retak di ahir taun éta, ku sabab disadakeun pikeun nandakeun aya kahuruan
Aya deui carita anu séjén, yén loncéng retak nalika pamakaman Hakim Agung John Marshall di taun 1835, tapi laporan surat kabar ngeunaan pamakaman teu nyebutkeun kajadian saperti éta
Kumaha caritana, anu jelas, loncéng geus retak di taun 1846, nalika Walikota Philadelphia ménta sangkan loncéng disadakeun pas milangkalana George Washington
Sanajan geus dilakkeun babaraha usaha pikeun ngoméan karetakan éta, tapi tungtungna mah teu bisa
Saenggeus dipindahkeun ka paviliun di deukeut Independence Hall di taun 1976 (nalika miéling dua abad kamerdikaan), di taun 2003, Liberty Bell dipindahkeun ka Liberty Bell Center di Independence National Historic Park
Nepi ka kiwari, éta retakan masih kénéh bisa ditempo
Salian ti réplika anu aya di Independence National Historical Park, réplika awal Liberty Bell ogé nyaéta Justice Bell atawa Women's Liberty Bell, dititah pikeun dijieun di taun 1915 ku suffragist pikeun ngadvokasi hak pilih wanoja
Loncéng ieu miboga légénda anu sarua jeung Liberty Bell, kalawan dua kecap tambahan dina loncéng, nyaéta "negakkeun kaadilan", kecap anu dicokot tina Bubuka Konstitusi Amérika Sarikat
Ieu loncéng teu bisa disada, anu ngalambangkeun henteu mampuhna wanoja pikeun nepikeun aspirasina, teu boga hak sora, sarta teu boga partisipasi dina kagiatan politik
Saenggeus Amandemén Kasalapan Welas (méré wanoja hak sora), Justice Bell dibawa ka hareupeun independence Hall di tanggal 26 Agustus 1920
Éta loncéng aya di Independence Hall salila babaraha bulan saacan pajabat kota maréntahkeun pikeun dipindahkeun ka Kapel Memorial Washington di Valley Forge, nepi ka kiwari
Minangka bagian ti drive Liberty Bell Savings Bonds di taun 1950, 55 réplika Liberty Bell (48 réplika dijieun pikeun séwang-séwang nagara bagian, Distrik Columbia, sarta Hawaii) dipesen ku Departemén Kauangan Amérika Sarikat ti Prancis ku Fonderie Paccard
Loncéng bakal dipidangkeun dina kasempetan patriotik
Kiwari, loba loncéng-loncéng anu disimpen di gedong-gedong DPR nagara bagian
Tapi, loncéng Texas aya di Gedung Akademik kampus Universitas A&amp;M Texas di Stasion College
Loncéng Texas disimpen di universitas minangka pangajén ku sabab layanan lulusan sakola
Walt Disney World miboga réplika Liberty Bell anu aya di Liberty Square di Magic Kingdom
Liberty Bell aya dina koin di taun 1926 pikeun miéling 150 taun kamerdékaan Amérika Sarikat
Ogé dina raraga miéling 150 taun Déklarasi Kamerdékaan Amérika Sarikat di taun 1926, Kantor Pos AS ngaluarkeun cap peringatan anu ngagambarkeun Liberty Bell pikeun Paméran Sesquicentennial di Philadelphia di taun 1926, sanajan ieu cap bener-bener ngagambarkeun loncéng réplika anu diadegkeun di di pintu asup ka tempat paméran
Liberty Bell dipilih jadi téma désain prangko ku sabab ngawakilan kamerdékaan bangsa
Ti saprak harita, Liberty Bell aya di babaraha prangko Amérika Sarikat séjénna, Gambar Liberty Bell aya dina duit $ 100 kiwari
Gambar robah warna, gumantung ti juru beulah mana ditempona
Karéta api Ranggajati (Aksara Sunda Baku: ; Cacarakan: , "Sepur Ranggajati") mangrupa karéta api kelas éksekutip jeung bisnis anu dioperasikeun ku PT Kereta Api Indonesia Daérah Operasi III Cirebon anu ngalayanan lintas Cirebon–Jember liwatan Yogyakarta–Surabaya Gubeng jeung sabalikna
Karéta api ieu diharapkeun bisa ngabantuan tugas karéta api Logawa jadi aya parobihan dina jadwal karéta api Logawa ti tanggal 1 Nopémber 2016
Ngaran "Ranggajati""" dicokot tina ngaran saurang inohong ti Cirebon, Ki Gede Ranggajati, salah sahiji inohong anu nyebarkeun agama Islam di Cirebon jeung turut andil tina ngadirikeun Kota Sumber anu kiwari jadi puséur dayéuh ti Kabupatén Cirebon, sanggeus ngaran ieu ditiheulakeun diabadikeun jadi nama stadion maén bal, nyaéta Stadion Ranggajati
Tarip karéta api Ranggajati kisaran antara Rp200.000,00-Rp750.000,00 pikeun kelas éksekutip jeung Rp140.000,00-Rp650.000,00 pikeun kelas bisnis tergantung dina jarak anu ditempuh panumpang, subkelas, atawa poe-poe tangtu sapertos akhir pekan jeung libur nasional
Salain éta, aya ogé tarip husus anu ngan bisa dipesen mulai dua jam saacan kaberangkatan dina rute-rute ieu
Ieu jadwal lalampahan Karéta api Ranggajati per 1 April 2020 (revisi Gapéka 2019)
Elon Reeve Musk nyaéta salah sahiji pengusaha asal Afrika nu dikenal salaku pangadeg Tesla Motors dan SpaceX,nu ngaluncurkeun kapal ka ruang angkasa komersial,dina taun 2012
Elon Reeve Musk gumelar dina taun 1917 di Pretoria, Afrika Selatan
Dina taun 1999,Musk ngadegkeun X.com parusahaan jasa keuangan pambayaran online, taun saangesna nyebabkeun manéhnya ngajieun Paypal
Indungna berasal ti Kanada jeung bapana berasal ti Afrika Selatan.Elon musk miboga dulur lalaki hiji sareng hiji dulur awéwé.Wanci manéhnya huswa 12 taun manéhnya ngajieun panjualan parangkat lunak mimiti ti permainan nu diciptakeun ku manéhnya nu ngaranna blastar
Manéhna ogé belajar bisnis jeung fisika di University of Pennsylvania
Birute Marija Filomena Galdikas (gumelar di Wiesbaden, Jerman, 10 Méi 1946) nyaéta salah sahiji ahli primatologi, jeung ahli lingkungan anu dikenal ku panalungtikanna tentang orangutan
Birute Galdikas pernah meunangkeun pangajén kalpataru ti Pamaréntah Indonésia kanggo usahana dina pelestarian alam
Orangutan dan Pariwisata
Birute medalkeun memoal judulna Reflections of Edan : My Years with the Orangutans of Borneo pada 1995
Dedikasi Ka Orangutan
Birute mimiti ka Tanjung Puting, Kalimantan Tengah taun 1971 jang ngariset watek orangutan dina naungan promotor Louis Leakey, ahli Paleoantrologi
Birute ngaraih dokter dari Univercity of california Los Angeles (UCLA) judulna Orangutan adaptation at Tanjung Puting Reserver, centar borneo 1978
Daniel Murdiyarso nyaéta pakar iklim kahutanan adaptasi jeung mitigasi ti Istitut Pertanian Bogor (IPB), nu gumelar di Cepu, Jawa Tengah
Daniel Murdiyarso nganamatkeun atikan sarjana di Fakultas Kahutanan IPB jeung meunangkeun gelar PhD taun 1985 ti Universitas "Reading", inggris
Ka taun 2000, manéhna pernah ngajabat salaku Deputi Kementerian Lingkungan Hidup
Manéhna ogé nyaéta ilmuwan Indonesia nu mangrupa Guru Besar Ilmu Atmosfir Fakultas MIPA IPB
Prof Dr Daniel Murdiyarso, manéhna narima panghargaan Lembaga Ilmu Pengetahuan Indonesia (LIPI), LIPI Sarwono Award XVII
Manéhna ogé mangrupa panarima Ahmad Bakrie Award dina widang sains dina taun 2010 jeung mangrupa salah sahiji panaliti senior di "Center for Internation Forestry Research" "(CIFOR)."
Manéhna ogé mangrupa salah sahiji nu miboga kontribusi dina Nobel Perdamaian 2007 pikeun "Intergovernmental Panel on Climate Change" (IPCC)
Manéhnah ogé aktif salaku anggota Akademi Ilmu Pengetahuan Indonesia (AIPI)
Waduk Saguling nyaéta "waduk" jieunan anu pernahna di Kabupaten Bandung Kulon dina "katinggian" 643 méter di luhur beungeut cai laut (mdpl)
Ieu waduk ieu salah sahiji dina tilu waduk anu ngabendung palidna cai walungan Citarum
aya dua waduk lainna tayalian: Waduk Jatiluhur jeung Waduk Cirata
Waduk éta dikokolakeun ku PT Indonesia Power salaku anak usahana PT (PLN)
Dina undakan ka hiji ieu waduk ngahasilkeun tanaga listrikna 700 MW,tapi aya paningkatan kabutuhan listrik nepika 1400 MW
Badan anu ngokolakeun pambangunan ieu nyaéta Proyek Induk Pembangkit Indro (PIKITDRO) tina Parusahaan Listrik Nagara (PLN)
Satuluyna aya masalah jeung kagunaan di lingkungan daérahna nyaéta pangembangan dina parikanan, agri-akuakultrul, parawisata jeung sajabana
Ayeuna waduk ieu ogé digunakeun keur kabutuhan lokal saperti mandi, nyeuseuh, jeung miceun kotoran
Alatan ieu ngajadikeun Waduk Saguling pikahariwangeun katimbang Waduk Cirata jeung Waduk Jatiluhur, hal éta alatan waduk saguling jadina panto utama Walungan Citarum,disaguling ieu kabéh kotoran disaring heula, saméméh disaring deui ku Waduk Cirata jeung ahirna ku Waduk Jatiluhur
Daérah di sabudeureun Waduk Saguling loba sumber cai anu ngakontrabusikeun kana waduk
Daérah Waduk ieu asalna ti daérah parikanan jeung partanian, aya paningkatan partanian 50% jeung tingkat partumbuhan anu luhur,tapi aya akibatna tina paningkatan populasi patani nyaéta kurangna lahan anu diolah ku kituna maksakeun maranéhna ngembangkeun lahan partanian jeung ngalakukeun ngababatan leuweung
Aya konsékuensina nyaéta nimbulkeun masalah banjir jeung longsor mangsa usum hujan
&lt;mapframe latitude="-6.926427" longitude="107.426376" zoom="12" width="100%" height="300" align="center"&gt; "type": "FeatureCollection", "features": [ "type": "Feature", "properties": {"marker-symbol":"dam", "marker-color":"0050d0", "title":"Waduk Saguling"}, "geometry": { "type": "Point", "coordinates": [ 107.426505, -6.931283 ] &lt;/mapframe&gt;
Gunung Semeru nyaéta gunung pang luhurna di pulau jawa,pernahna di Jawa Tengah,puncak Gunung Semeru,Mahameru,miboga kaluhuran 3.676m di luhur benget laut (mdpl).Salian ti gunung pang luhurna di pulau jawa,Gunung Semeru ogé jadi gunung berapi pang luhurna di Indonesia saengges Gunung Kerinci (3805mdpl) jeung Rinjani (3726mdpl)
Ieu gunung miboga jalur pendakian sajauh 18 kilometer,saenyana pendakian ka Mahameru kaasup ilegal ku sabab teu di izinan ku pihak Taman Nasiolan Bromo Tengger Semeru(TNBTS) kusabab status waspada Gunung Semeru nu sawaktu waktu bisa ngaluarken lava pijar ka arah puncak
Gunung Semeru boga makna nu jero keur umat hindu.Diyakinken salaku persemayaman para dewa,ieu ogé nu ngajieun sajumlah tangkal dililitan kaen bodas-koneng jeung pendaki ulah ngadegkeun tenda di ditu
Numutkeun kayakinan Hindu,Semeru di bopong ku Dewa Wisnu nu ngajalma kura-kura raksasa jeung Dewa Brahma nu ngajalma oray raksasa nu ngabelit penggalan ti Jambudwipa (daratan sekitar india) nu ngaimbangkeun pualu jawa nu kalalantung di lautan
Mung ,Pulau Jawa saacan saimbang wanci sameru geus nancep di sisi timur.Nepi ka,puncak Semeru di potong deui jeung di simpen ti sisi baratna jadi gunung nu di piwanoh salaku Gunung Penanggungan.Di Ranu Kumbolo ogé aya sabongkah prasasti nu kerap tersampir kaen bodas jeung konéng sarta sasajen di hareupna.Di luhurna kapahat aksara"ing deva'pu Kameswara tirthayarta",nu kira kira mobiga harti ziarah suci Mpu Kameswara (tirthayarta)
Di Gunung Semeru bahelana aya dua arca nyaéta Arcapada jeung Aracapodo nu kiwari geus teu kaciri di jalur pendakian.Numutkeun Ekspedisi Cincin Api nu di lakonan Kompas dina taun 2011,Arcapodo masih kénéh aya masingkeun wanguna ges teu utuh sarta pernahna cukup jauh jeung hésé di jangkau di jalur pendakian
Urang Tamil Sri Lanka nyaéta kelompok étnis Tamil anu jadi pangeusi di Sri Lanka
Kelompok étnis ieu mangrupa anu kadua panglobana saenggeus urang Sinhala
Tamil Sri Lanka maké basa Tamil salaku basa sapopoé, tapi kadang ogé maké basa Sinhala jeung basa Inggris
Lobana urang Tamil Sri Lanka nyaéta 10 persén ti jumlah pangeusi di nagara Sri Lanka
Urang Tamil Sri Lanka mimitina datang ti India Kidul kira-kira abad ka-5 saacan maséhi
Tuluy ngalakukeun asimilasi jeung pangeusi satempat
Lila kalilaan, loba jelema anu datang ka Sailan--ngaran heubeul pulo Sri Lanka--ku sabab pangaruh karajaan Chola asup ka Sailan ti abad kahiji nepi ka puncakna nalika invasi Chola abad ka-11
Tuluy di abad ka-13 Karajaan Jaffna diadegeun ku dinasti Arya Chakaravati ti Karajaan Pandya di tungtung kalér pulo Sailan, karajaan anu misah ti karajaan Tamil anu séjénna di India Kidul
Karajaan Jaffna ruhag di abad ka-16 nalika Portugis mimiti ngajajah Sailan
Portugis ngawasaan daérah basisir (utamana di beulah kulon) anu dijadikeun tempat dagang
Portugis ogé mawa agama Katolik ka basisir Sailan anu matak urang Tamil sawaréh aya nu pindah agama ti nu asalna Hindu
Harita, urang Tamil ti India ogé aya anu dibawa ku Portugis ka Sailan
Tuluy, pamaréntahan dibawa alih ku Walanda di abad ka-18
Walanda ngalumakukeun sistem kasta ka urang Tamil di Jaffna anu matak perbudakan aya di mana-mana
Timimiti abad ka-19 nepi ka abad ka-20, Inggris nuluykeun pamaréntahan di Sailan
Harita, loba urang Tamil India anu dibawa pikeun dijadikeun patani téh di daérah Kandy, pagunungan Sailan
Lolobana, urang Tamil Sri Lanka ngagem agama Hindu, kira-kira 80% aliran Saiwa
Salian ti éta, 7% sésana di antarana Kristen, utamana Katolik, sanggeus Kerajaan Jaffna taluk ku Portugis
Lolobana urang Tamil anu ngeusian Propinsi Kulon agamana Katolik, sedengkeun anu ti Propinsi Kalér jeung Wétan lolobana ngagem agama Hindu
Sénsus Sri Lanka 2012 nyatet yén jumlah jelema anu ngagem agama Buddha aya 22.254, kirang ti 1% tina jumlah sakabéh pangeusi
Pamuka agama Hindu, hususna Vellalar, nuturkeun idéologi agama Shaiwa Siddhanta (aliran Shaiwa) sarta mraktékkeun ajaran Hinduismeu lokal, nyembah ka déwa-déwa lokal anu teu kapanggih dina kitab suci Hindu anu resmi
Tempat ibadahna gumantung kana objék ibadahna
Kuil Hindu yang dipikawanoh minangka "Koyil", diwangun luyu jeung kitab suci
Tapi lolobana, kuil teu diwangun luyu jeung kitab suci tapi ngan saukur tempat anu basajan anu ditempatan ku déwa satempat
Di kuil ieu diayakeun ritual "puja" unggal poéna anu diluuhan ku warga satempat tuluy dipingpin ku hiji pandita, anu disebut "Kurukkal."
Saenggeus Sailan merdéka ti Inggris di taun 1948, urang Sinhala perang baraya jeung urang Tamil pikeun ngarebutkeun kakuasaan nagara
Ku sabab urang Sinhala ngawasaan babaraha widang, urang Tamil ngabentuk kelompok separatis anu ngaranna Macan Tamil ("Tamil Tiger") pikeun ngabentuk nagara Tamil anu misah anu ngawengku Propinsi Kalér jeung Wétan
Étnis Tamil Sri Lanka geus babaraha kali konflik jeung étnis mayoritas Sinhala
Di taun 1976, dibentuk kelompok militan Pembebasan Macam Tamil Eelam (LTTE) anu ngabalukarkeun perang baraya Sri Lanka ti taun 1980 nepi ka taun 2009
Sanajan perang baraya Sri Lanka geus lekasan, tapi diwartakeun yén urang Tamil Sri Lanka masih kénéh kasiksa
SMK Arrohmah Dadaha nyaéta Sakola Menengah Kajuruan Swasta anu aya di Kota Tasikmalaya kalawan nomor NPSN 69895361
Tamil Sri Lanka
Lasun Jawa atawa Ganggarangan ("Herpestes javanicus") nyaéta spésiés lasun pituin Asia Kidul jeung Asia Tenggara, tapi geus sumebar ka mana-mana
Ngaran ilmiah awalna "Ichneumon javanicus", diusulkeun ku Étienne Geoffroy Saint-Hilaire taun 1818
Abad ka-19 jeung ka-20, sababaraha spésimén zoologi ayeuna dianggap sarua: Subspésiés lasun Jawa anu dipikawanon kiwari: [ "rujukan?"
Analisis DNA mitokondria mendakan yén grup Asia Tenggara subspesies mongoose Jérman Tenggara bénten sacara genetik tina jinis mongoose Java anu langkung tebih di kulon
Walungan Salween di Myanmar panginten janten panghalang antara dua kelompok
Pandémi koronavirus 2019 di Jepang mimmiti dikonfirmasi kaayaanana di tanggal 16 Januari 2020
Jepang mangrupa nagara kadua anu ngonfirmasi ayana panyakit COVID-19 di luar Tiongkok saenggeus Thailand
Nepi ka tanggal 17 Maret 2020, geus aya 829 kasus sarta 29 urang anu tilar dunya
Mimitina, kasus koronavirus di Jepang kapanggih ku positipna hiji warga nagara warga Tiongkok di Préféktur Kanagawa di tanggal 16 Januari 2020
Tuluy di tanggal 13 Pébruari 2020, aya wanoja 80 taun anu tilar dunya ku sabab ieu virus anu dikonfirmasi di Préféktur Kanagawa
Manéhna geus dirawat ti tanggal 1 Pébruari
Salian ti positip koronavirus, manéhna ogé ngidap panyakit séjén anu geus parah
Ieu mangrupa kasus kematian munggaran ku sabab koronavirus di Jepang
Salian ti éta, Jepang mangrupa nagara munggaran anu manggihan kasus pasén anu beunang deui koronavirus saenggeus cageur
Di tanggal 27 Pébruari, wanoja di Osaka ngonfirmasi yén manéhna positip deui saenggeus dirawat tuluy cageur
Saenggeus virus ieu mimiti kakonfirmasi di Osaka di tanggal 16 Januari 2020, virus ieu sumebar di sakabéh wewengkon di Jepang
Anu paling parah nyaéta di Préféktur Hokkaido, préféktur di beulah kalér Jepang
Nepi ka pamaréntah daérah préféktur éta netepkeun kaayaan darurat ti tanggal 28 Pébruari 2020
Per tanggal éta, tina 214 kasus anu aya di Jepang, 54 kasus asalna ti Préféktur Hokkaido
Pamaréntah daérah préféktur éta ménta supaya warga tetep cicing di imahna séwang-séwangan
Ieu di handap nyaéta tabél sumebarna kasus koronavirus di Jepang per tanggal 16 Maret 2020
Loba pisan dampak anu dihasilkeun tina sumebarna ieu virus di Jepang
Di antarana nyaéta diperékeunna sakola, ti mimiti SD nepi ka SMA, kaitung ti tanggal 2 Maret nepi ka 6 April 2020 sacara nasional
Saacanna, tarékah ieu geus dilaksanakeun ku pamaréntah daérah Tokyo, Osaka, sarta Hokkaido ti tanggal 27 Pébruari 2020
Kauntungan tina séktor pariwisata nurun ku sabab ayana ieu wabah
Tempat-tempat hiburan saperti Tokyo Disneyland, Tokyo DisneySea, Universal Studios Japan, ditutup saheulaanan
Malahan mah féstival kembang sakura anu tadina rék dilaksanakeun usum semi taun ayeuna teu jadi dilaksanakeun
Olimpiade Tokyo 2020
Ti saprak sumebarna ieu virus di Jepang, loba anu ngahariwangkeun lumangsungna gelaran Olimpiade 2020 di Tokyo
Komo deuih wabah koronavirus 2019 ieu geus ditetepkeun jadi pandémi global ku WHO
Ningali tina gelaran acara-acara lianna di sakuliah dunya, saperti kajuaraan-kajuaraan BWF (saperti Swis Open, India Open, Singapore Open, jeung Malaysia Open), MotoGP, sarta Formula 1 anu bedo dilaksanakeun luyu jeung jadwalna
Sanajan kitu, Perdana Menteri Jepang, Shinzo Abe, optimis tur keukeuh yén Olimpiade Tokyo bisa dilaksanakeun luyu jeung jadwal, nyaéta ti 24 Juli nepi ka 9 Agustus
Manéhna geus nyiapkeun sagala rupa sangkan Olimpiade bisa dilaksanakeun tepat waktu
Pandemi koronavirus 2019 di Jepang
Pandémi koronavirus 2019 di Pilipina mimiti kapanggih di tanggal 30 Januari 2020 nalika wanoja 38 taun warga nagara Républik Rahayat Tiongkok dikonfirmasi positip beunang panyakit koronavirus
Tuluy kasus nu kadua kajadian di tanggal 2 Pébruari 2020 nalika lalaki 44 taun warganagara Tiongkok tilar dunya sapoé saacanna
Kajadian éta ngakibatkeun "kematian" munggaran anu kajadian di luar Tiongkok
Di tanggal 18 Maret 2020, Pilipina netepkeun status bencana nasional ku sabab ieu wabah
Di tanggal 21 Januari 2020, hiji wanoja 38 taun jeung hiji lalaki 44 taun anu asalna ti Kota Wuhan, Propinsi Hubei, Tiongkok, datang ka Pilipina liwat Hong Kong
Tuluy maranéhna ngalaman gejala pneumonia akut, tuluy di tanggal 30 Januari, maranéhna positip beunang virus korona
Teu lila saenggeus éta, di tanggal 2 Pébruari, lalaki 44 taun éta tilar dunya
Ieu mangrupa kajadian kematian anu munggaran di luar Tiongkok
Saenggeus kitu, Pamaréntah Pilipina ngaluarkeun larangan lalampahan ka sakabéh wewengkon Tiongkok, kaasup Wewengkon Administratip Husus Hong Kong jeung Makau, sarta nyegah sakabéh jalma anu asalna ti Tiongkok atawa kungsi nganjang atawa transit di Tiongkok sangkan teu bisa asup ka Pilipina
Per tanggal 19 Maret 2020, pamaréntah ngalumakukeun kawijakan pikeun ngalarang asupna warga nagara asing
Visa pikeun asup ka Pilipina moal medal nepi ka waktu anu teu ditangtukeun
Ieu wabah sumebar sacara masif di Métro Manila
Wewengkon ieu dianggap anu pangparahna beunang wabah koronavirus
Per tanggal 12 Maret, kacatet geus aya 53 kasus anu 3 urangna tiwas
Tuluy per tanggal 19 Maret 2020, geus aya 217 kasus di sakabéh wewengkon di Pilipina
Ieu tabél mangrupa data kasus koronavirus di Pilipina dumasar wewengkon
per tanggal 19 Maret 2020
Ku sabab ieu pandémi, wewengkon Manila diisolasi atawa "lockdown" per tanggal 12 Maret 2020 pikeun nyegah virus nyebar deui ka wewengkon séjén
Ieu kaputusan dicokot ku pamaréntah sabada ningali kasus koronavirus di Manila anu panglobana sa-Pilipina
Sakabéh aksés ka Manila ti mimiti jalur darat, udara, jeung laut ditutup
Tuluy per tanggal 16 Maret 2020, Présidén Pilipina Rodrigo Dutérté maréntahkeun pikeun ngalegakeun aréa "lockdown" atawa karantina nepi ka sapulo Luzon
Antukna, warga teu meunang ngayakeun kagiatan di luar imah, sarta transportasi umum dieureunkeun operasionalna pikeun saheulaanan
Tuluy pamaréntah nerapkeun jam malam ti jam 20.00 nepi ka jam 05.00 anu lumaku di 13 kota di Propinsi Métro Manila
Laju ékonomi di Pilipina diprédiksi bakal nurun ku sabab ieu wabah
Ku lantaran arus ékspor-impor di nagara éta nurun
Komo deuih mitra dagang utama Pilipina, nyaéta Tiongkok, jadi sumber sumebarna koronavirus
Anu matak padagangan antar dua nagara teu bisa jalan saperti biasana ku sabab duanana beunang wabah koronavirus
Pandemi koronavirus 2019 di Filipina
Pembelian panik mangrupa salah sahiji tindakan meuli barang dina jumlah gedé keur nyegah efek kalangkaan stok barang lantaran bencana atawa naik-turunna harga barang
Pembelian panik tiasa dikaji tina sudut pandang téori perilaku konsumén ku sababaraha conto tindakan kolektif saperti trén, nimbun barang, jeung narik dana dina jumlah gedé
Pembelian panik boga éfék mangrupa kalangkaan barang anu nyata, teu mandang risiko na nyata atawa ngan sakur persépsi hungkul
Panyakit koronavirus 2019 ("coronavirus disease 2019," disingget COVID-2019) nyaéta salah sahiji panyakit népa alatan inpéksi virus SARS-CoV-2
Panyakit ieu munggaran dipanggihan di taun 2019 di Wuhan, China
Ayana virus ieu dimimitian ku ayana salah saurang anu didiagnosis panyakit pnéumonia anu kaayaanna henteu kawas biasana